St. Marys (elv i Michigan-Ontario)

St. Marys er ei elv i USA og Canada. Den begynner ved Whitefish Bay i østenden av Lake Superior (Øvresjøen), og renner 120 kilometer i sørøstlig retning til den munner ut i Huronsjøen. Elva danner grensa mellom Michigan i USA og Ontario i Canada over hele sin lengde.

Ved strykene like etter utløpet fra Lake Superior ligger tvillingbyene Sault Ste. Marie (Ontario) og Sault Ste. Marie (Michigan). Det er bygget omfattende sluseanlegg, kalt Soo Locks, for å lede skipstrafikken forbi strykene. Fallet gjennom strykene er også utbygget til produksjon av elektrisitet gjennom flere vannkraftverk.

Referanser

Eksterne lenker 
 

Elver i Michigan
Elver i Canada
St. Lawrences vassdragsområde